“Калі англійская мова ў школьнікаў не на высокім узроўні, на дэбатах рабіць няма чаго. Падрыхтаваць за некалькі месяцаў удзельніка турніру, з узроўнем замежнай мовы якога ты як педагог толькі-толькі пазнаёміўся, амаль немагчыма. Таму, калі пэўным узроўнем на момант спаборніцтваў не валодаем, прымаем удзел у рускамоўных дэбатах, каб не губляць імпэт. У 11 класе, калі большасць падлеткаў — удзельнікаў клуба ўжо натрэніраваны на англамоўныя спаборніцтвы, калі я дакладна ведаю здольнасці і моцныя бакі кожнага свайго вучня, ліцэісты часам адмаўляюцца ад дэбатаў: падрыхтоўка да турніраў перашкаджае рыхтавацца да паступлення ва УВА. Найбліжэйшая мая мэта — перагледзець фармат і пашырыць дэбатную дзейнасць у раёне: з наступнага года планую набіраць вучняў 7—8 класаў для мэтанакіраванай моўнай падрыхтоўкі спікераў”, — дзеліцца планамі педагог.